विकास दुबे के साथी इनामी अपराधी लालू को एसटीएफ ने चित्रकूट से किया गिरफ्तार
उत्तर प्रदेश के विशेष कार्य बल (एसटीएफ) ने कुख्यात अपराधी विकास दुबे के साथी और 50 हजार रूपये के इनामी बदमाश बाल गोविन्द दुबे उर्फ लालू को गिरफ्तार किया है।
लखनऊ: उत्तर प्रदेश के विशेष कार्य बल (एसटीएफ) ने कुख्यात अपराधी विकास दुबे के साथी और 50 हजार रूपये के इनामी बदमाश बाल गोविन्द दुबे उर्फ लालू को गिरफ्तार किया है। एसटीएफ प्रवक्ता ने मंगलवार को बताया कि लालू को चित्रकूट से गिरफ्तार किया गया है। वह बिकरू कांड के मुख्य आरोपी विकास दुबे का साथी है। प्रवक्ता ने बताया कि लालू कानपुर नगर में चौबेपुर थानाक्षेत्र के बिकरू का ही निवासी है। उसे सोमवार को कर्वी कोतवाली क्षेत्र में खोही से कर्वी जाने वाले मार्ग पर परिक्रमा मोड़ के पास पकड़ा गया। उन्होंने बताया कि मुखबिर से सूचना प्राप्त हुई थी कि लालू चित्रकूट में भेष बदलकर रह रहा है। लालू ने पूछताछ के दौरान स्वीकार किया कि बिकरू में विकास दुबे के घर दबिश देने आये पुलिस दल पर हमला करने वालों में वह भी शामिल थ।